text: Uheld spærrede motorvejen ved Horsens
  07 august 2013 kl. 04.39
  Solo-ulykke spærrede onsdag morgen motorvejen ved Horsens i nordgående retning.
  En personbil spærrede fra kl. 05.52 motorvejen i nordgående retning ved Hatting mellem Horsens syd og Horsens vest.
  Bilen kørte i rabatten, hvor den blev kastet ind i midter-autoværnet. Derefter landede den midt på vejen, hvor den spærrede begge spor.
  Der skete ingen personskader ved uheldet, oplyser vagthavende ved Syd- og Sønderjyllands Politi til TV SYD.
  